เงินบาทแกว่งในกรอบแคบระหว่างรอตัวเลขสหรัฐฯค่ำนี้
เงินบาทปิดตลาด (3 เม.ย.) ที่ระดับ 32.49/51 บาท/ดอลลาร์ จากตอนเช้าที่เปิดที่ระดับ 32.47/48 บาท/ดอลลาร์ ระหว่างวันเคลื่อนไหวในกรอบระหว่าง 32.47-32.52 บาท/ดอลลาร์
3 เม.ย. 2558

นักบริหารเงินเปิดเผยว่า เงินบาทปิดตลาด (3 เม.ย.) ที่ระดับ 32.49/51 บาท/ดอลลาร์ จากตอนเช้าที่เปิดที่ระดับ 32.47/48 บาท/ดอลลาร์ ระหว่างวันเคลื่อนไหวในกรอบระหว่าง 32.47-32.52 บาท/ดอลลาร์
“ระหว่างวันค่อนข้างเงียบ ตลาดต่างประเทศหยุดกันหมด มีแต่สหรัฐฯ ที่เปิดทำการฝั่ง FX เข้าใจว่าตลาดคงไปรอตัวเลข Non Farm ตอน 1 ทุ่มของบ้านเราเลย” นักบริหารเงินกล่าว ขณะที่ประเมินกรอบการเคลื่อนไหวของเงินบาทไว้ระหว่าง 32.35-32.60 บาท/ดอลลาร์
 
ที่มา: สำนักข่าวอินโฟเควสท์